CELEX: C2006/224/58
Language: lt
Date: 2006-09-16 00:00:00
Title: Byla C-333/06 2006 m. liepos 28 d. pareikštas ieškinys byloje Europos Bendrijų Komisija prieš Švedijos Karalystę

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/31
            
         2006 m. liepos 28 d. pareikštas ieškinys byloje Europos Bendrijų Komisija prieš Švedijos Karalystę
   
   (Byla C-333/06)
   (2006/C 224/58)
   Proceso kalba: švedų
   Šalys
   
      Ieškovė: Europos Bendrijų Komisija, atstovaujama J. R. Vidal Puig ir K. Simonsson
   
      Atsakovė: Švedijos Karalystė
   Ieškovės reikalavimai
   
               —
            
            
               Pripažinti, kad nenustatydama sankcijų už 2004 m. vasario 11 d. Europos Parlamento ir Tarybos reglamento (EB) Nr. 261/2004, nustatančio bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, ir panaikinančio Reglamentą (EEB) Nr. 295/91, (1) nuostatų pažeidimą, Švedijos Karalystė neįvykdė įsipareigojimų pagal reglamento 16 straipsnį;
            
         
               —
            
            
               Priteisti iš Švedijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Reglamento (EB) Nr. 261/2004 16 straipsnio 3 dalyje reikalaujama, kad valstybės narės nustatytų veiksmingas, proporcingas ir atgrasančias sankcijas už šio reglamento pažeidimus.
   Remiantis Komisijos turimą informacija, Švedijos Karalystė, nenustatydama sankcijų už reglamento 14 straipsnio nuostatų pažeidimus, praėjus beveik pusantrų metų po jo įsigaliojimo, nesukūrė visapusiškos sankcijų dėl reglamento pažeidimų sistemos.
   
      (1)  OL L 46, 2004 2 17, p. 1.